Document ID: 32011R1212

KOMISIJAS ĪSTENOŠANAS REGULA (ES) Nr. 1212/2011
(2011. gada 23. novembris),
ar kuru groza Regulu (EK) Nr. 1416/2006, ar ko paredz īpašus noteikumus, lai īstenotu Nolīguma par vīna tirdzniecību starp Eiropas Kopienu un Amerikas Savienotajām Valstīm 7. panta 2. punktu par ASV izcelsmes nosaukumu aizsardzību
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2005. gada 20. decembra Lēmumu 2006/232/EK, lai noslēgtu Nolīgumu starp Eiropas Kopienu un Amerikas Savienotajām Valstīm par vīna tirdzniecību (1), un jo īpaši tā 3. pantu,
tā kā:
(1)
Komisijas Regula (EK) Nr. 1416/2006 (2) paredz dažu ASV vīnkopībai nozīmīgo nosaukumu aizsardzību Savienībā.
(2)
Puses saskaņā ar Nolīguma par vīna tirdzniecību starp Eiropas Kopienu un Amerikas Savienotajām Valstīm (3) 11. panta 5. punktu ir vienojušās par to, ka jāatjaunina šā nolīguma V pielikums, lai tas atspoguļotu nesenās regulējuma izmaiņas ASV, konkrētāk, no jauna izveidotos Amerikas vīnkopības apgabalus. Tika panākta arī vienošanās par to, ka šīm izmaiņām vajadzētu stāties spēkā 2011. gada 1. decembrī.
(3)
Tāpēc attiecīgi jāgroza Regula (EK) Nr. 1416/2006.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1416/2006 pielikumu aizstāj ar šīs regulas pielikumu.
2. pants
Šī regula stājas spēkā 2011. gada 1. decembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 23. novembrī

Labels: 17
5
3
18
15